《田家二首 其二》
宋代·华镇

绕舍澄沟玉色方，夹堤密树俨修廊。霜迟留得秾阴绿，秋冷全无潦水黄。

独木短桥通别圃，攒芦新廪出高墙。终年饱暖人生足，何必崎岖走异乡。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。